
U22007-004016/04.10.2007

REFERAT

pentru avizarea Planului Urbanistic de Detaliu „Amplasare locuinte cu functiuni complementare”str. Dr. Ioan Bontila nr. 7, Timişoara


Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;
Având în vedere documentaţia înregistrată cu nr. U22007-004016/17.07.2007, prin care se solicită avizarea din punct de vedere urbanistic a Planului Urbanistic de Detaliu „Amplasare locuinte cu functiuni complementare”str. Dr. Ioan Bontila nr. 7, Timişoara;
Având în vedere cerinţele Certificatului de Urbanism nr. 7353 din 12.12.2006.

Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Planului Urbanistic de Detaliu „Amplasare locuinte cu functiuni complementare”str. Dr. Ioan Bontila nr. 7, Timişoara
Documentaţia este iniţiată de beneficiarul S.C. INVEST  PRATO S.R.L. şi elaborată de S.C. SIREGON GRUP S.R.L. Timişoara, pr. nr. 7.019 - martie 2007.

Terenul studiat în cadrul acestei documentaţii este situat în intravilanul municipiului Timisoara, în zona de sud-est, pe str. Dr. Ioan Bontila nr. 7, Timişoara. Prin P.U.G. aprobat prin HCL nr. 157/2002 Timişoara şi prelungit prin HCL nr. 139/24.04.2007 pentru acest amplasament este stabilită funcţiunea de zonă rezidenţială si funcţiuni complementare cu regim de înălţime P, P+2E, în vecinătatea unei zone de peste P+2.
Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş. 
Terenul, în suprafaţă totală de 1333 mp, este înscris în CF nr. 1388 Timişoara, nr. cadastral 6184 în suprafaţă de 762 mp, si nr. cadastral 6185 în suprafaţă de 571 mp fiind proprietatea firmei S.C. INVEST PRATO S.R.L. .
Clădirile propuse prin prezentul PUD se vor amplasa la limita de proprietate spre strada Dr. Ioan Bontila, respectiv cu o retragere de 8 m de la limita de proprietate pentru cea de a doua clădire, astfel încât să lase posibilitatea dezvoltării ulterioare a zonei, cu propunerea unei străzi noi. Ansamblul propus va cuprinde două clădiri destinate funcţiunii de locuire şi servicii la parter, cu un număr de aproximativ 22 apartamente si un spatiu comercial, cu un regim de înălţime S+P+2E+Er pentru corpul situat spre str. Dr. Ioan Bontila, respectiv S+P+3E+Er pentru al doilea corp de clădire. 

Incinta se va amenaja cu un minim de spaţii verzi conform normelor prevăzute in RLU aferent P.U.G. Municipiului Timisoara pentru functiunea prevazuta. 

Accesul auto pentru parcajele din incinta parcelei (cu posibilitate de întoarcere în curte) se va face de pe latura sudică şi va permite accesul maşinilor de intervenţie, conform Avizului Comisiei de Circulaţie nr. TH2007-002580/14.06.2007.

Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G. aprobat prin HCL nr. 157/2002.
Indicii de construibilitate propuşi în documentaţie sunt:
POT maxim  = 45 % 

CUT maxim  = 3,5
Regim maxim de înălţime admis va fi  S+P+2E+Er pentru clădirea de la frontul străzii si S+P+3E+Er  pentru clădirea din spatele parcelei, cladire ce va fi prevazuta cu lift, conform reglementarilor in vigoare.

Se vor respecta toate condiţiile impuse prin avizele eliberate de deţinătorii de reţele şi utilităţi publice.

Documentaţia de urbanism este însoţită de avizele şi acordurile cerute prin Certificatul de Urbanism, în conformitate cu legislaţia în vigoare şi Ghidul privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. (M.T.C.T.)

Planului Urbanistic de Detaliu „Amplasare locuinte cu functiuni complementare”str. Dr. Ioan Bontila nr. 7, Timişoara, se va integra în Planul Urbanistic General al Municipiului Timişoara şi va avea o valabilitate de 10 ani. 

